CELEX: 62009CA0435
Language: sk
Date: 2011-03-24 00:00:00
Title: Vec C-435/09: Rozsudok Súdneho dvora (tretia komora) z  24. marca 2011 — Európska komisia/Belgické kráľovstvo (Nesplnenie povinnosti členským štátom — Smernica 85/337/ES — Posudzovanie vplyvov určitých verejných a súkromných projektov na životné prostredie — Kritériá výberu — Stanovovanie prahových hodnôt — Rozsah projektu)

21.5.2011   
            
            
               SK
            
            
               Úradný vestník Európskej únie
            
            
               C 152/6
            
         Rozsudok Súdneho dvora (tretia komora) z 24. marca 2011 — Európska komisia/Belgické kráľovstvo
   (Vec C-435/09) (1)
   
   (Nesplnenie povinnosti členským štátom - Smernica 85/337/ES - Posudzovanie vplyvov určitých verejných a súkromných projektov na životné prostredie - Kritériá výberu - Stanovovanie prahových hodnôt - Rozsah projektu)
   2011/C 152/10
   Jazyk konania: holandčina
   
      Účastníci konania
   
   
      Žalobkyňa: Európska komisia (v zastúpení: M. van Beek, J.-B. Laignelot a C. ten Dam, splnomocnení zástupcovia)
   
      Žalovaný: Belgické kráľovstvo (v zastúpení: T. Materne, splnomocnený zástupca)
   
      Predmet veci
   
   Nesplnenie povinnosti členským štátom — Nesprávne a neúplné prebratie smernice Rady 85/337/EHS z 27. júna 1985 o posudzovaní vplyvov určitých verejných a súkromných projektov na životné prostredie (Ú. v. ES L 175, s. 40; Mim. vyd. 15/001, s. 248), zmenenej a doplnenej smernicou Rady 97/11/EHS z 3. marca 1997 (Ú. v. ES L 73, s. 5; Mim. vyd. 15/003, s. 151) — Článok 4 ods. 2 a 3 v spojení s prílohou II a III (Flámske spoločenstvo), článok 4 ods. 1 v spojení s prílohou I bodom 8 písm. a) a bodom 18 písm. a) a článok 7 ods. 1 písm. b) (Valónsky región) a článok 4 ods. 2 a 3 v spojení s prílohami II a III (región hlavné mesto Brusel) — Prahové hodnoty a kritériá
   
      Výrok rozsudku
   
   
               1.
            
            
               Belgické kráľovstvo si tým, že neprijalo opatrenia potrebné na správny a úplný výkon:
               
                           —
                        
                        
                           pokiaľ ide o právnu úpravu Flámskeho regiónu, článku 4 ods. 2 a 3 smernice Rady 85/337/EHS z 27. júna 1985 o posudzovaní vplyvov určitých verejných a súkromných projektov na životné prostredie, zmenenej a doplnenej smernicou Európskeho parlamentu a Rady 2003/35/ES z 26. mája 2003, v spojení s prílohami II a III tejto smernice,
                        
                     
                           —
                        
                        
                           pokiaľ ide o právnu úpravu Valónskeho regiónu, odseku 1 toho istého článku v spojení v spojení s prílohou I bodom 8 písm. a) a bodom 18 písm. a) a článku 7 ods. 1 písm. b) tejto smernice,
                        
                     
                           —
                        
                        
                           pokiaľ ide o právnu úpravu regiónu hlavné mesto Brusel, odsekov 2 a 3 uvedeného článku 4 v spojení s prílohami II a III smernice 85/337, zmenenej a doplnenej smernicou 2003/35, a uvedenej prílohy III ako takej,
                           nesplnilo povinnosti, ktoré mu vyplývajú z uvedenej smernice.
                        
                     
         
               2.
            
            
               Belgické kráľovstvo je povinné nahradiť trovy konania.
            
         
      (1)  Ú. v. EÚ C 24, 30.1.2010.